Okresná prokuratúra Žilina 
Moyzesova 20, 011 56 Žilina 1 	

Sp. zn. : 4 Pv 4/15/5511	Žilina, 30.3.2015
EEČ : 2-43-1721-2015

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvinenou:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
4.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 60,00 € 
b.	Konkrétny adresát peňažnej sumy určenej na všeobecne prospešné účely: Základná škola Veľké Rovné - Ivor, č. 1422, okres Bytča, IČO:37809822 
c.	Suma odovzdaná štátu na peňažnú pomoc obetiam trestnej činnosti: 60,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinenej
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-113/DI-CA-2014.
 
   Na tom skutkovom základe, že 		
   dňa 22.12.2014 v čase o 11.40 h viedla osobné motorové vozidlo zn. Suzuki Ignis, evidenčné číslo XXXXX po ceste I/11 od centra obce Kysucký Lieskovec na hlavnú cestu, pričom nerešpektovala dopravné značenie "Stoj, daj prednosť v jazde !" a pri odbočovaní vľavo nedala prednosť, po hlavnej ceste idúcemu osobnému motorovému vozidlu zn. Ford Galaxy, ktoré viedol vodič XXXXX, v dôsledku čoho došlo k nárazu vozidla Ford prednou časťou do ľavej bočnej strany vozidla Suzuki, čím z nedbanlivosti spôsobila svojej spolujazdkyni  XXXXX otras mozgu ťažšie stupňa, tržnú ranu v oblasti hornej pery v strede s poškodením chrupu a tržnú ranu v temeno - záhlavovej oblasti vľavo o dĺžke 3 cm s dobou práceneschopnosti 28 dní a spolujazdcovi XXXXX pohmoždenie ľahkého stupňa v oblasti panvy vzadu vľavo s dĺžkou práceneschopnosti 9 dní, 
	pričom vodička XXXXX svojim konaním porušila ustanovenie § 3 ods. 2 písm. b), § 28 ods. 1 zákona č. 8/2009 Z. z. o cestnej premávke.

Odôvodnenie: 
       Poverený príslušník PZ,  ODI XXXXX uznesením pod sp. zn. ORP-113/DI-CA-2014 dňa 02.01.2015 vzniesol obvinenie XXXXX pre prečin ublíženia na zdraví podľa § 158  Trestného zákona.

V prípravnom konaní sa obvinená ku spáchaniu trestného činu, ktorý sa jej kladie za vinu, priznala. Škoda poškodeným bola uhradená pri zmierovacom konaní a to nahlásením poistnej udalosti v zákonnej poisťovni vozidla obvinenej.

Skutočnosť uzavretia zmieru medzi obvinenou a poškodenými je zrejmá z dohody uzatvorenej dňa 25. 03. 2015 na  Okresnom súde  v Žiline.

Pred samotným rozhodnutím o schválení zmieru bola obvinená vypočutá v rámci mediácie, pričom pri výsluchu uviedla, že spáchala skutok, pre ktorý je stíhaná, obsahu obvinenia porozumela a je si vedomá dôsledkov schválenia zmieru. So schválením zmieru súhlasí a tento uzatvorila s poškodenými dobrovoľne.

V rámci dohody o uzavretí zmieru zo dňa 25. 03. 2015 bol určený ako adresát peňažnej sumy určenej na všeobecne prospešné účely vo výške 120,--€, pričom 50 % z tejto sumy patrí štátu na peňažnú pomoc poškodeným trestnými činmi a 50 %  Základnej škole Veľké Rovné - Ivor č. 1422, okres Bytča, IČO:37809822, č. účtu:XXXXX  Pričom  suma 120,-€ bola dňa  25. 03. 2015 poukázaná na účet Krajskej prokuratúry v Žiline č. XXXXX vedený v štátnej pokladnici.

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. poriadku v smere rozhodnutia o schválení zmieru a zastavení trestného stíhania. Vo veci ide o konanie o nedbanlivostnom trestnom čine, na ktorý Trestný zákon vo svojej osobitnej časti ustanovuje trest odňatia slobody s hornou hranicou neprevyšujúcou päť rokov. 

Poučenie: 
Proti tomuto uzneseniu  sťažnosť nie je prípustná.

Mgr. Marek Sinčák
prokurátor